If Salah Is God's Praise Then Why Can't This Be Done Through Other Means?
نماز اللہ کی تعریف ہی نہیں اس کا ذکر ہے۔ ذکر میں خدا کی ذات شامل ہے جو اپنی تمام صفات کے ساتھ یاد رہتی ہے۔ انسان میں جتنی بھی فیکلٹیز ہیں ان سب کا خدا کے آگے جھکانے کا اہتمام دین میں کیا گیا ہے۔ علم سے ہم خدا کو سمجھتے ہیں، عقل سے اس پر ایمان لاتے ہیں، شکر گزاری کے جذبے سے اس کی پرستش کرتے ہیں، اطاعت کے جذبے سے اس کے حکموں کی تعمیل کرتے ہیں، جانثاری کے جذبے سے اس۔ کے حکم پر جان بھی قربان کر دیتے ہیں، خوف کے جذبے سے اس کے عذاب سے بچنے کے لیے مغفرت بھی طلب کرتے ہیں۔ نماز کے اعمال خدا نے مقرر کیے ہیں۔ وہ چاہتا ہے کہ انسان اپنے پورے دل دماغ اور جسم کے ساتھ اس کے آگے جھکے۔ اس کی صورتیں خدا مقرر نہ کرتا تو لوگ اس میں افراط و تفریط کا شکار ہو جاتے ۔